b'\n_START_ARTICLE_\nAngeli in demoni\n_START_SECTION_\nVsebina\n_START_PARAGRAPH_\nHarvardski profesor Robert Langdon naleti na truplo z v\xc5\xbeganim simbolom iluminatov, znanstvenikov, ki so se v 16. stoletju v Rimu uprli Katoli\xc5\xa1ki cerkvi. Umor uglednega znanstvenika v \xc5\xa1vicarskem raziskovalnem sredi\xc5\xa1\xc4\x8du CERN v Langdonu vzbudi sume, da je red o\xc5\xbeivel in da pripravlja veliko ma\xc5\xa1\xc4\x8devanje. S h\xc4\x8derko umorjenega fizika, Vittorio Vettra, se odpravi v Vatikan, da bi raziskal umor in skrivnost starodavnega reda, tam pa ju \xc4\x8daka vrsta presene\xc4\x8denj iz vatikanskega podzemlja. Zgodba se odvija prav na dan, ko kardinali v Sikstinski kapeli volijo novega pape\xc5\xbea, zato teroristi\xc4\x8dna zarota ni izklju\xc4\x8dena._NEWLINE_Izka\xc5\xbee se, da so neznanci v Vatikan postavili posodo z antimaterijo, ki bi ga sveto mesto povsem uni\xc4\x8dila. Hkrati ugrabijo in pozneje grozljivo ubijejo \xc5\xa1tiri kardinale, ki veljajo za favorite ob volitvah pape\xc5\xbea.\n_START_SECTION_\nKritika\n_START_PARAGRAPH_\nKritiki so izpostavili ve\xc4\x8d znanstvenih neto\xc4\x8dnosti in zgodovinskih neresni\xc4\x8dnosti v knjigi, ki jo je avtor ogla\xc5\xa1eval kot fikcijo, a podprto z raziskovanjem. Burno so reagirali tudi katoli\xc5\xa1ki verski voditelji, ki so zgodbo vzeli kot napad na katoli\xc5\xa1ko Cerkev.'